
 30.4.2014
 BG
 Официален вестник на Европейския съюз
 L 128/72
 РЕГЛАМЕНТ ЗА ИЗПЪЛНЕНИЕ (ЕС) No 439/2014 НА КОМИСИЯТА
 от 29 април 2014 година
 за изменение на Регламент (ЕО) No 250/2009 за прилагане на Регламент (ЕО) No 295/2008 на Европейския парламент и на Съвета относно структурната бизнес статистика по отношение на определенията на характеристиките и техническия формат за предаване на данните
 (текст от значение за ЕИП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 295/2008 на Европейския парламент и на Съвета от 11 март 2008 г. относно структурната бизнес статистика (1), и по-специално член 11, параграф 1, букви а) и в) от него,
 като има предвид, че:
 (1)
 С Регламент (ЕО) No 295/2008 на Европейския парламент и на Съвета се установи обща рамка за събирането, предаването и оценката на европейската статистика за структурата, дейността, конкурентоспособността и производителността на предприятията в Съюза.
 (2)
 С Регламент (ЕО) No 250/2009 на Комисията (2) се установиха определенията на характеристиките и техническият формат за предаване на данните.
 (3)
 Трябва да се уточнят определенията за характеристиките на демографията на предприятията с поне един служител с оглед на по-голяма международна съпоставимост на резултатите, особено за статистиката за предприемачеството. Тези определения следва да се добавят в приложение I към Регламент (ЕО) No 250/2009. По тази причина техническият формат за предаване на данните, установен в приложение II към Регламент (ЕО) No 250/2009, включително списъкът с идентификаторите на наборите от данни, сериите и списъкът на променливите, следва да се актуализират съответно.
 (4)
 Мерките, предвидени в настоящия регламент, са в съответствие със становището на Комитета на Европейската статистическа система,
 ПРИЕ НАСТОЯЩИЯ РЕГЛАМЕНТ:
 Член 1
 Приложения I и II към Регламент (ЕО) No 250/2009 се изменят в съответствие с приложението към настоящия регламент.
 Член 2
 Настоящият регламент влиза в сила на двадесетия ден след публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко в държавите членки в съответствие с Договорите.
 Съставено в Брюксел на 29 април 2014 година.
 За Комисията
 Председател
 José Manuel BARROSO
 (1) ОВ L 97, 9.4.2008 г., стр. 13.
 (2) Регламент (ЕО) No 250/2009 на Комисията от 11 март 2009 г. за прилагане на Регламент (ЕО) No 295/2008 на Европейския парламент и на Съвета по отношение на определенията на характеристиките, техническия формат за предаване на данните, изискванията за двойно предоставяне на данни въз основа на NACE Rev.1.1 и NACE Rev.2 и за дерогациите във връзка със структурната бизнес статистика (ОВ L 86, 31.3.2009 г., стр. 1).
 ПРИЛОЖЕНИЕ
 Приложения I и II към Регламент (ЕО) No 250/2009 се изменят, както следва:
 1.
 приложение I се изменя, както следва:
 а)
 следните кодове се вмъкват преди код 11 11 0:
 „Код
 :
 11 01 0
 Наименование
 :
 Съвкупност от действащите предприятия с поне един служител през t
 Приложение
 :
 IX
 Определение:
 Това е броят на търговските предприятия, които са имали поне един служител към който и да е момент през даден референтен период t.
 Код
 :
 11 02 0
 Наименование
 :
 Брой на действащите